પચાસ વર્ષથી ડમ્પિંગ રોડના સ્મશાનમાં કામ કરતા ચિંતામણી મોરેએ મિડ-ડે LOCALને કહ્યું હતું કે ‘અહીંયા રાતે આજુબાજુની ઝૂંપડપટ્ટીના લોકો આવીને દારૂ પીતા હોય છે. કૅરટેકર તરીકે અમે ચાર લોકો છીએ. એમાં પણ રાતે એક જ જણ ડ્યુટીમાં હોય છે. એવામાં દારૂ પીવા આવતા પાંચ-દસ લોકો જે પૂરી રીતે નશામાં ધૂત હોય છે તેમની સાથે બહેસ કરવાનું અમારી સેફટી માટે અમે ટાળતા હોઈએ છીએ. નહીં તો તેઓ સીધા મારઝૂડ કરતા હોય છે. હવે તો પોલીસ પણ રાઉન્ડ પર આવતી હોવાથી દારૂડિયા આવતા ઓછા થઈ ગયા છે. હાલમાં જ BMCના અધિકારો પણ મુલાકાત લઈ ગયા છે. રીડેવલપમેન્ટનું કામ ચાલુ છે. કદાચ થોડા સમયમાં પૂરી રીતે દારૂડિયાઓ આવતા બંધ થઈ જશે.’